**Pædagogisk Idræt - Aktivitetsovervejelser, mål og evaluering**

|  |  |
| --- | --- |
| Personale: Alle  Dato: Hele året | Børnegården i Ollerup  Deltagere: Alle børn i vuggestuen |
| **Mål:**  Hvad vil du opnå (læringsmulighed)  Præciser målet ved et kryds og konkretiserer det med flere ord i beskrivelsen.   * Fysisk * Psykisk * Social * Kognitiv | Beskrivelse:  Vores mål er at få skabt en rolig overgang fra frokost til børnene skal ud og sove.  Med det daglige putteritual ønsker vi at skabe forudsigelighed og genkendelighed for børnene. |
| **Middel:**  Aktivitetens navn:  Beskrive elementer af  Idræt:  Leg:  Bevægelse: Low arousal - forberedelse/overgang fra frokost til søvn | Beskrivelse af aktiviteten:  Når vi har spist, går børnene ud og henter deres eget tæppe. På gulvet ligger der madrasser og puder, hvor børnene kan ligge og slappe af. Med gardinerne trukket for og slukket lys skaber vi en hule, hvor der kun er en lyskæde i loftet, der lyser. I højtaleren sætter vi mindfulness musik på.  Der vil være to voksne, der sidder sammen med børnene, imens de andre putter børnene. |
| **Metode:**  **Foran:** rollemodel, viser hvordan  **Ved siden af:** deltagende  **Bagved:** Viser omsorg, ser, støtter og iagttager | Beskrivelse af metoden:  I starten sætter vi ord på og viser børnene hvad de skal. De to voksne, der sidder sammen med børnene, har til opgave at skabe ro og hjælpe de børn, der har lidt svært ved at falde til ro. |
| **Niveau:**  Hvordan kan børnene deltage på forskellige niveauer i samme aktivitet? | Beskrivelse af niveau:  Børnene kan gå lidt til og fra madrasserne og bestemmer selv, om de vil ligge ned eller sidde op.  Hvis der er børn, der har svært ved at finde ro, følger vi med dem ind på en af stuerne, hvor de kan lege i stedet for. |
| **Progressioner**  Hvordan kan aktiviteten justeres op og ned? | Beskrivelse af progressioner:  Selve putteritualet vil være det samme, for at det forbliver genkendeligt.  Putteritualet kan dog justeres for det enkelte barn, ved at vi voksne er opmærksomme på, hvad der er brug for på selve dagen og tager hensyn til det ved f.eks. at tage barnet ud og sove tidligt, hvis det er meget træt. |
| **Pædagogiske bagdøre**  (hvilke deltagelsesmuligheder er der for de forskellige deltagende børn) | Beskrivelse af de pædagogiske bagdøre:   * Hvis der er børn der ikke kan være i det, kan de trække sig. * Børnene deltager på det niveau de kan. * Der er en voksen der kan gå med de børn der ikke kan finde ro og lege inde på stuen i stedet for. |
| **Formidling**  **(Hvordan** introduceres børnene til aktiviteten?)  Verbal – visuel  **Konvergent**   * Instruktions metode * Følg mig metode * Styret igangsættelse metode   **Divergent**   * **Opgave/problemløsningsmetode** * **Ramme princip** | Beskriv jeres formidling:  Vi vil sætte ord på samtidig med vi viser børnene hvad de skal.  Med tiden vil det blive en rutine, og børnene vil vide hvad de skal og selv gå ud og hente sit tæppe og lægge sig ud. |
| **Evaluering:**  Lav en faglig vurdering af jeres gennemførelse af aktiviteten i forhold til opstillede mål, metode og formidling. | **Refleksion:**  **Det var i starten tydeligt at se, at alt nyt kræver tilvænning. Det var i starten svært for mange af børnene at finde ro og slappe af. De var vant til at gå ned og lege rundt, hvilket til tider godt kunne skabe meget uro. Børnene havde svært ved at falde i søvn, og der opstod mange konflikter, da de ikke ville ud og sove. Først gav vi dem lov til at have bøger med, men det skabte mere uro, så vi tog dem hurtigt væk igen. Med tiden kunne vi se at børnene tog det mere og mere til sig, og de blev gradvist bedre til at finde ro. Vi besluttede at lave endnu en genkendelig ting for børnene, som kunne indikere at det er ved at være puttetid. Når de var færdige med at spise mad, skulle de ud og hente deres sut, bamse eller hvad de bruger og deres tæppe.**  **Dette gjorde helt klart en forskel og der blev en helt anden ro, og en gang imellem var der også nogle der faldt i søvn på madrasserne.**  **Putteritualet har nu kørt i nogle måneder og er blevet godt integreret i vores hverdag. Børnene ved fuldstændig hvad de skal og efterspørger selv at de gerne vil have sut og tæppe og ud og slappe af.**  **Vi må dog erfare at i takt med at børnegruppen ændres og små nye kommer til, er vi nødt til at ændre lidt i måden at gøre det på. Rutinen er stadig den samme, men nu er der fast en voksen inde på stuen med de mindste børn og dem der ikke sover lur. Så med denne ændring, kan vi fortsat holde fast i vores putteritual.**  **Udvælg noget du/I blev optaget af og reflekter over det. At der skal meget små ændringer til, som et nyt barn/ny voksen, før vi skal kigge og være klar til at justere for at tilpasse det de enkelte børn og gruppen også selvom det ellers er blevet en rutine.** |